text: Løverne tog en luns af sønderjyderne
  19 august 2017 kl. 18.29
  Sønderjyske var lørdag aften tæt på at bryde statistikken, men tabte alligevel for 26. gang til FCK
  Sønderjyske lignede ellers nogen, der var i gang med at skrive fodboldhistorie. 25 nederlag og ni uafgjorte kampe havde Sønderjyske  på måltavlen mod FC København, og i 80 minutter af lørdagens opgør så det ud til at statistikken endelig blev brudt.
  Sønderjyske straffede FCK’s uskarpe offensiv hårdt med to scoringer inden for få minutter i anden halvleg. Begge gange var opskriften en dyb bold ned bag hjemmeholdets bagkæde med tilhørende løbeduel.
  Men sådan gik det ikke. Lige pludselig gik det nemlig rigtig stærkt. Da der var 10 minutter tilbage af den ordinære spilletid, viste løverne for alvor tænder. Og selvom den tyske keeper Sebastian Mielitz tog godt fra i Sønderjyske-buret, så var det altså ikke nok til at holde FCK stangen.
  Opgøret endte 3-2 til FC København.
  